******Бранислав Б. Тодоровић**, редовни члан АИНС од 2000. године, рођен је 7. јануара 1931. у Београду где је завршио целокупно школовање, Дипломирао и докторирао на Машиском факултету 1970 године из области климатизације. Као стипендиста фондације Humboldt био на специјали­заци­ји на Техничком Универзитету у Берлину. По дипломирању током 1960/1963 радио као пројектант термотехничких постројења у Машино­пројекту а потом и у Србија пројекту. 1960 изабран је за асистента на Машинском факултету у Београду, на катедри за термотехнику, Године 1970 постаје хонорарни доцент у Нишу а у Београду 1971.

Већ 1974 постаје ванредни а 1979 редовни професор на матичном факултету у Београду. Предаваје Пројектовање постројења за грејање и хлађење, грејање и вентилација а потом и предмет Климатизација, који је увео у наставни програм. Предавао је и у Скопљу и Сарајеву а у периоду 1970-1972 на Универзитету у Бечу. Током 1985-1986 гостовао је на универзитетима Berkeley и San Jose а 1993/95 био је редовни професр на универзитету државе Канзас.

Држао је предавања на преко 50 универзитета Европе, Азије и Америке. Био је руководилац и предавач на међународним студијама за хлађење и климатизацију Међународног института за хлађење из Париза. Као ментор и члан комисија за докторске дисертације у Аустреалији, САД, Сингапуру, Хонг Конгу. Био је дугогодишњи шеф Катедре за термотехнику Београдског Машинског факултета, директор Института за енергетско машинство.

Област истраживања проф. Тодоровића обухвата нестационаран пренос топлоте у зградама, транспорт топлоте кроз омотач зграде и структуру зграда топлотно оптерећење грађевинских објеката, утицај сунчевог зрачења, рационалну потрошњу енергије. Дефинисао је физички проблем одређивања топлотног оптерећења климатизованих просторија и дао математички модел за његово израчунавање, узимајући у обзир ефекат акумилације топлоте у маси зграде. Дао је оригинално решење за прорачун топлотног оптерећења зграда од променљиве сенке које обухвата „историју“ осенчења. По његовим пројектним параметрима рачунати су сви пројекти грејања и климатизације у Југославији. Дао је и допринос теорији размењивача топлоте вода-ваздух који се користе у климатизацији а везани су за системе даљинског грејања. Као један од првих у свету истраживао је ефекте двоструких фасада. Тодоровић је увек био ангажован на стратешким и другим значајним пројектима као што су Снабдевање топлотном енергијом Београда из Обреновца, Енергетика жељезаре у Смедереву, Унапређење даљинског грејања Београда, Хлађење трафостаница у пустињи Блиског истока, Климатизација института Црвена застава у Крагујевцу, рецензија пројеката за болницу ВМА. Фабрика хидрауличних уређаја у трстенику, климатизација вагона из Смедеревске Паланке итд.

Тодоровић је објавио преко 260 радова у часописима, на конгресима и у мнографијама. Има 32 научно истраживачка пројекта, 72 стручна рада, аутор је 15 издања књига а 130 пута је цитиран у страној литератури. Цитиран је у познатим Немачким издањима Springer као и Oldenburg Verlag, помиње се и у тексту америчког издања „Handbook of Fundamentals”, који издаје ASHRAE u SAD.

Члан је Руске Академије за архитектонске и грађевинске науке, Мађарског Научног друштва, почасни је члан Руске асоцијације за грејање и климатизацију АВОК, има степен чланства fellow у амереичкој асоцијацији ASHRAE. Био је потпредседник и председник Европске асоцијације REHVA a u међународним институту за хлађење је у два мандата био подпредседник Сада је предедник Српског друштва за грејање, хлађење и климатизацију КГХ, уредник часописа КГХ, директор националног програма за енергетску ефикасност зграда. Био је дугогодишњи уредник је еминентног међународног научног часописа Energy&Buildings у издању Elsevier. Награђен је златном медаљом европске асоцијације REHVA, Београдском Октобарском наградом, наградама ASHRAE за достигнућа у настави и плакетом за међународне активности, златном плакетом српског друштва инжењера чији је почасни члан. Председник је Друштва КГХ и води традиционалне међународне конгресе КГХ који се одржавају 50 година у Београду и признати су у свету.